REPUBLIKA HRVATSKA

BRODSKO POSAVSKA ŽUPANIJA

OPĆINA DRAGALIĆ

KLASA: 008-02/21-01/02

URBROJ: 2178/27-21-1

Dragalić, 15.02.2021.

 Općina Dragalić, temeljem članka 11. Zakona o pravu na pristup informacijama (Narodne novine broj 25/13, 85/15), dana 15.02. 2021. objavljuje

**SAVJETOVANJE SA ZAINTERESIRANOM JAVNOŠĆU**

**Nacrt prijedloga Odluke o izmjeni i dopuni Poslovnika Općinskog vijeća Općine Dragalić**

**Savjetovanje traje od 15. veljače do 01. ožujka 2021.**

Pozivamo predstavnike zainteresirane javnosti da najkasnije do 01. ožujka 2021 .godine dostave svoje prijedloge, komentare i primjedbe na predloženi Nacrt prijedloga Odluke o izmjeni i dopuni Poslovnika Općinskog vijeća Općine Dragalić s obrazloženjem, putem pošte ili osobno na adresu Jedinstveni upravni odjel Općine Dragalić, Trg sv. I. Krstitelja 2, Dragalić, 35400 Nova Gradiška ili slanjem emaila na adresu info.dragalic@gmail.com

Prijedlozi, komentari i primjedbe na predloženi Nacrt dostavljaju se isključivo na obrascu za savjetovanje sa zainteresiranom javnošću kojeg možete preuzeti na internet stranicama Općine Dragalić.

Prijedlozi, komentari i primjedbe moraju sadržavati adresu podnositelja i biti čitko napisani, uz jasno navođenje dijela prijedloga akta/dokumenta na kojeg se odnose, te biti dostavljeni u gore navedenom roku.

Po završetku savjetovanja, svi pristigli prijedlozi bit će javno dostupni na internetskoj stranici Općine Dragalić. Ukoliko ne želite da Vaš prijedlog bude javno objavljen, molimo da to jasno istaknete pri slanju prijedloga .

Nacrt prijedloga Odluke o izmjeni i dopuni Poslovnika Općinskog vijeća Općine Dragalić objavljen je u elektronskom obliku na internet stranici Općine Dragalić , [www.dragalic.hr](http://www.dragalic.hr)

Nacrt prijedloga Odluke o izmjeni i dopuni Poslovnika Općinskog vijeća Općine Dragalić koji je objavljen na internet stranici Općine Dragalić predstavlja radni materijal pa je kao takav podložan ispravcima, izmjenama i dopunama te se ne može smatrati konačnim, u cijelosti dovršenim prijedlogom Odluke.

 Tekst ove objave objavit će se na web stranici Općine Dragalić [www.dragalic.hr](http://www.dragalic.hr)

(Dokumenti- Savjetovanje sa zainteresiranom javnošću).

Po provedenom savjetovanju izradit će se izvješće o provedenom savjetovanju.

Trajanje javnog savjetovanja za ovu izmjenu Poslovnika skraćeno je na petnaest dana radi zakonske obveze usklađivanja Poslovnika sa odredbama Zakona o izmjenama i dopunama Zakona o lokalnoj i područno (regionalnoj) samoupravi („Narodne novine“ br. 144/20)

 OPĆINA DRAGALIĆ